Kkooti enkulu ewuliriza emisango gyaba kalintalo erangiridde olunaku lwokusatu nga 28 September,2022 wiiki ejja, okuwa ensala yaayo ku kyokugatta fayiro z’omisango 2 egivunaanibwa ababaka ba parliament Allan Ssewannyana ne Mohammed Sseggirinya.
Bqnnamateeka b’ababaka bano okuli; Erias Lukwago, Medard Ssegona ne Shamim Malende baasaba kkooti enkulu okugatta fayiro zino nti kubanga emisango gyonna egiri mu fayiro zino gyegimu.
Fayiro emu eyaleetebwa mu kkooti enkulu e Kampala, eriko emisango gy’obutemu n’obutujju egyazzibwa e Masak, ate endala eyasigala e Masaka eraga emisango gy’obutemu egyazzibwa mu District ye Lwengo.
Bannamateeka bagala emisango gino gibavunaanibwe omulundi gumu, era nga giri ku fayiro emu.
Kyokka omuwaabi wa Government Richard Birivumbuka ekyokugatta fayiro zino akigaanye, ng’agamba gikwata ku misango gya njawulo, era omulamuzi Komuhangi Khauka kwekutegeeza nti w’akuwa ensala ku nsonga eno wiiki ejja.
Bannamateeka b’ababaka okuli Erias Lukwago ne Shamim Malende bagambye nti buno bukodyo bwa ludda luwaabi kukuumira bantu babwe mu nkomyo, nga singa kooti ewa ensala ku misango egiri ku fayiro emu, ate basigala bakyawerennemba n’emisango egiri ku fayiro endala.
Ababiri bano bavunaanibwa emisango egyekuusa ku ttemu ly’ebijambiya ebyali mu bitundu by’e Masaka ne Lwengo mu makati g’onwaka 2021.
Bisakiddwa: Mpagi Recoboam
lug_Latn lug_Latn lug_Latn lug_Latn lug_Latn lug_Latn lug_Latn lug_Latn